#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2018. április 25-i ülésére)

## TÁRGY: KULCSÁR MADLEN LAKÁSBÉRLETI SZERZŐDÉSÉNEK MEGHOSSZABBÍTÁSA

Kiskőrös Város Képviselő-testülete az Egészségügyi és Szociálpolitikai Bizottsága 35/2015. számú határozata alapján bérbe adta az Önkormányzat tulajdonában lévő, Kiskőrös belterületi 2462 helyrajzi számon nyilvántartott, természetben 6200 Kiskőrös, Mészáros Lőrinc utca 22. szám földszint 13. ajtószám alatt lévő, 38 m2 alapterületű, 1 szoba, 1 konyha, 1 fürdőszoba, 1 tüzelőtároló helyiségekből álló, komfortos lakást Kulcsár Madlen (névviselési forma módosítása előtt: Patai Ilona) részére, 2015. június 16. napjától 2016. április 15. napjáig 10 hónapos időtartamra.

Kiskőrös Város Képviselő-testülete a bérleti jogviszonyt a 63/2016. számú határozatával 2016. április 16. napjától 2018. április 15. napjáig meghosszabbította.

Kulcsár Madlen 2018. március 19. napján kérelmet nyújtott be lakásbérleti jogviszonyának meghosszabbítása érdekében.

Kulcsár Madlen négy gyermekével él közös háztartásban. Kérelmében előadta, hogy lakhatási problémáját továbbra sem tudja megoldani. Anyagi helyzete nem teszi lehetővé piaci alapú albérlet fizetését, fenntartását, ezért kéri a lakásbérleti jogviszonyának meghosszabbítását.

A család az önkormányzati bérlakást tisztán, rendben tartja és gondoskodnak a lakás rendszeres karbantartásáról.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján a – szociális helyzet alapján történő bérbeadás feltételeinek fennállása esetén –Képviselő-testület a lakásbérleti jogviszonyt – különösen indokolt esetben, a Képviselő-testület Egészségügyi és Szociálpolitikai Bizottságának javaslatára - legfeljebb öt alkalommal, alkalmanként legfeljebb 2 éves időtartamra meghosszabbíthatja, amennyiben a bérlőnek nincs lakbér- és közüzemi díj hátraléka, továbbá a lakásbérleti szerződésben vállalt valamennyi kötelezettségét szerződésszerűen, késedelem nélkül teljesítette.

A kérelmező által becsatolt igazolások alapján a lakbért rendszeresen fizeti, lakbér tartozása nincsen, valamint a kérelmezőnek közüzemi díj – víz, szemétdíj és áramdíj – hátraléka sem áll fenn.

Figyelemmel arra, hogy Kulcsár Madlen a lakásproblémáját önhibáján kívül nem tudja megoldani, valamint a Képviselő-testület Egészségügyi és Szociálpolitikai Bizottsága 22/2018. számú határozata alapján javaslom a mellékelt lakásbérleti szerződés szerint a lakásbérleti jogviszony 2 évvel történő meghosszabbítását.

**Kiskőrös, 2018. április 17.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat vagyonát képező, kiskőrösi 2462 helyrajzi számon nyilvántartott, természetben 6200 Kiskőrös, Mészáros Lőrinc utca 22. szám földszint 13. ajtószám alatti, 1 szoba, 1 konyha, 1 fürdőszoba, 1 tüzelőtároló helyiségekből álló, komfortos, 38 m2 alapterületű lakásra vonatkozóan a bérleti jogviszony Kulcsár Madlen 6200 Kiskőrös, Mészáros Lőrinc utca 22. szám földszint 13. szám alatti lakos részére, 2 éves időtartamra meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozat-tervezetben foglaltak szerinti tartalommal történő megkötését, majd azt követően közjegyzői okiratba foglalását.
3. felhatalmazza a polgármestert a határozat-tervezet mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal